b'\n_START_ARTICLE_\nBelgijska umjetnost\n_START_PARAGRAPH_\nBelgijska umjetnost je zapo\xc4\x8dela osamostaljenjem Belgije 1830. god., a prije toga bila je dio mosanske, flamanske i holandske umjetnosti.\n_START_SECTION_\n19. stolje\xc4\x87e\n_START_PARAGRAPH_\nPo\xc4\x8detkom 19. stolje\xc4\x87a u slikarstvu prevladava klasicizam, a najistaknutiji slikari su: J. Paelinck i otac novijeg belgijskog slikarstva Fran\xc3\xa7ois-Joseph Navez, a potom dominiraju romanti\xc4\x8dni slikari: Gustaaf Wapers, Antoine Wierz i Louis Gallait, uz slikare Henri de Braekeleera i Henri Leysa koji njeguju tradicionalno \xc5\xbeanr-slikarstvo. Arhitekti T. F. Suys i J. P. Cluysenaar u Bruxellesu i L. Roelandt u Gentu su bili bliski francuskom klasicizmu, a glavni predstavnik historicizma Joseph Poelaert projektirao je reprezentativnu Pala\xc4\x8du pravde u Bruxellesu._NEWLINE_Po uzoru na Barbizonsku \xc5\xa1kolu u Belgiji se osnivaju slikarske kolonije gdje neposredno u prirodi slikaju Hippolyte Boulanger, I. Meyers i F. Courtens. Slikar i kipar Constantin Meunier radi realisti\xc4\x8dne figure sna\xc5\xbene ekspresije. Nadahnu\xc4\x87e za portrete i krajolike H. Evenpoel nalazi u francuskom impresionizmu.\n_START_SECTION_\n20. stolje\xc4\x87e\n_START_PARAGRAPH_\nUmjetnici okupljeni u umjetni\xc4\x8dkoj grupi Moderna umjetnost preuzimaju moderne ideje iz Francuske \xe2\x80\x93 neoimpresionizam i fovizam (T. Van Rysselberghe, R. Wouters). U slikarskoj koloniji Laethem-Saint-Martin nedaleko od Genta djeluju simbolisti (F. Khnopff i G. van der Woestyne). Najzna\xc4\x8dajniji belgijski umjetnici s kraja 19. i po\xc4\x8detka 20. st. jesu grafi\xc4\x8dari F. Rops i F. Masereel te dominantna li\xc4\x8dnost slikar James Ensor, prete\xc4\x8da ekspresionizma._NEWLINE_Pionir moderne arhitekture, Victor Horta, podigao je remekdjelo art nouveaua \xe2\x80\x93 Pala\xc4\x8du Tassee i Trgova\xc4\x8dku ku\xc4\x87u u Bruxellesu. Njegovi sljedbenici bili su Henry Van der Velde i P. Hankar._NEWLINE_Ekspresionizam dose\xc5\xbee vrhunac u djelima C. Permekea, te slikara nadrealisti\xc4\x8dkih kompozicija R. Magrittea i P. Delvauxa. Prvu apstraktnu skulpturu izradio je G. Vantogerloo ("Prostorna konstrukcija", 1917.), a prvu nefigurativnu kompoziciju naslikao je Piere Alechinsky (\xc4\x8dlan grupe Cobra). Slikarstvo informela slijede R. Wyckaert, J. Dealhaut, a bizarnu apstraktnu plastiku izra\xc4\x91uje R. d\'Haese. Kineti\xc4\x8dke objekte radi P. Bury, a konceptualne ideje iznose me\xc4\x91u ostalima E. Elias i M. Brooathaers._NEWLINE_Od 1970-ih Panamarenko, L. Copers i odnedavno G. Bijl izra\xc4\x91uju instalacije, a monumentalne videozapise radi M. J. Lafontaine.\n_START_SECTION_\nBelgijska glazba\n_START_PARAGRAPH_\nMnogi veliki srednjovjekovni i renesansni skladatelji (Gilles Binchois, Orlande de Lassus, Guillaume Dufay, Heinrich Isaac i Jacob Obrecht) potje\xc4\x8du iz oblasti koje su danas u Belgiji (tzv. Franko-Flamanska \xc5\xa1kola). Tako\xc4\x91er, mnogi skladatelji klasi\xc4\x8dne glazbe ro\xc4\x91eni su u Belgiji, a najslavniji su svakako: C\xc3\xa9sar Franck, Henri Vieuxtemps, Eug\xc3\xa8ne Ysa\xc3\xbfe, Guillaume Lekeu i Wim Mertens._NEWLINE_Slavni belgijski kantautori su: Bobbejaan Schoepen, Jacques Brel, Johnny Hallyday (prije no \xc5\xa1to je prihvatio francusko dr\xc5\xbeavljanstvo), Arno, i Maurane._NEWLINE_Adolphe Sax, izumitelj saksofona, je ro\xc4\x91en u Belgiji. Belgija tako\xc4\x91er ima veoma aktivnu jazz scenu \xc4\x8diji su pripadnici ostvarili svjetsku slavu, poput: Aka Moon, Maak\'s Spirit i Octurn. Harmonist Toots Thielemans i gitarist Philip Catherine su vjerojatno najpoznatiji belgijski jazz glazbenici._NEWLINE_Hooverphonic, osnovani sredinom 1990-ih su slavna belgijska pop / trip hop skupina koja je ostvarila svjetsko priznanje kada su uklju\xc4\x8deni u filmsku glazbu filma Io Ballo da Sola (hrvatski: Zavodljiva ljepota) redatelja Bernarda Bertoluccija iz 1996. Ostali belgijski popularni sastavi su: Axelle Red, Vaya Con Dios, Kate Ryan i K\'s Choice._NEWLINE_Belgijski glazbenici koji su utjecali na razvoj elektroni\xc4\x8dke glazbe su: Front 242, Praga Khan (znan i kao Lords of Acid) i 2 Many DJ\'s, a isti\xc4\x8de se i rock sastav dEUS, dok je hip-hop u Belgiji zapo\xc4\x8deo s Starflam, CNN (iz Bruxellesa) i \'t Hof van Commerce sredinom 1990-ih'